ගායක වෝල්ටර් ප්‍රනාන්දු පවසන ආකාරයට එකල ගල්කිස්සේ දක්ෂිණ පාරේ තිබූ සරල සංගීත සංගමයේ ඩොලැක් වාදකයා දොන්ය. දොන් ඩොලැක් මෙන්ම තබ්ලා වාදනයට ද දස්කම් දැක්වූවකි. එහි නායකත්වය දැරුවේ සුප්‍රකට වාදක එඩ්ගා පෙරේරා. මෙයට සම්බන්ධ අනෙකුත් ගායන ශිල්පීන් වූයේ වෝල්ටර් ප්‍රනාන්දු සහ ටියුඩර් නිශාන්ත වැනි ගායකයන්ය. දොන් සරල ගීත සංගමයේ ස්ථිර වාදකයකු ලෙස කටයුතු කළ ද ඔහු ඉක්මනින් චිත්‍රපටවලට සම්බන්ධ වීම නිසා සංගීත කටයුතුවලින් ඈත්වන්නට සිදුවිය. දොන් සිරිසේන ගැන සිතන විට දැන් අපට පෙනෙන්නේ සිංහල සිනමාවට විකට රංගනයෙන් දායක වූ පතාක යෝධයකු මෙනි. එහෙත් ඔහු ජීවත් වූයේ අවුරුදු පනස් එකක් වැනි කෙටි ජීවිත කාලයකි. 1934 වර්ෂයේ කොළඹ දී ඉපදුනු ඔහු අප අතරින් වෙන්වූයේ 1986 දීය. ඔහු වරින්වර රෝගාතුර විය. වරක් දැධි ලෙස ගිලන් වී වසරකට කිට්ටු කාලයක් ගත කළේය. මේ කාලය තුළ ඔහුගේ චිත්‍රපට කටයුතු අඩාළ විය.
සංගීත සංගමයේ නායකත්වය දැරුවේ කවුද ?
එඩ්ගා පෙරේරා